14.05.2025

Në kuadër të monitorimit për ecurinë e Veting-ut në drejtësi, po kërkojmë të dhëna nga faqja zyrtare e KPA-së lidhur me rastet e shqyrtuara të subjekteve të rivlerësimit, bilancin e deritanishëm, çështjet në proces, etj.. A ekzistojnë në formë përmbledhëse dhe që përfshijnë edhe gjendjen aktuale?

29.05.2025

Sipas nenit 33, pika 3 të rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, *[… Kolegji përgatit statistika për çështjet e gjykuara, në fund të 6-mujorit dhe vitit me qëllim pasqyrimin periodik të tyre në faqen zyrtare në internet të Kolegjit].*

Bazuar në sa më sipër, mund të aksesoni linkun e mëposhtëm për t’u njohur me numrin e çështjeve të regjistruara të Juridiksionit të Rivlerësimit (JR) dhe vendimeve (JR) të Kolegjit, deri më datë 31 dhjetor 2024.

<https://kpa.al/wp-content/uploads/2025/03/informacion-statistikor-Update.pdf>

Sa i përket numrit të çështjeve të regjistruara gjithsej në Kolegj, ai mbetet i pandryshuar, 417, ndërsa lidhur me numrin e vendimeve të marra, çështjeve nën gjykim apo të dhëna të tjera statistikore, mund t’i gjeneroni nga faqja zyrtare, ku publikohen në kohë reale të gjitha zhvillimet mbi veprimtarinë e Kolegjit. Për lehtësinë tuaj, mund t’i referoheni sqarimeve dhe linqeve të mëposhtme:

Lidhur me numrin e vendimeve mund t’i referoheni linkut <https://kpa.al/juridiksion-rivleresimi-vendime/>, në të cilin, sipas viteve, janë renditur vendimet e marra në Kolegj.

Psh.: në linkun e mëposhtëm gjeni njoftimin e vendimit të subjektit të rivlerësimit B. M. Në rastet kur në fund të linkut, është shtuar fjala “njoftim”, kuptohet që për këtë subjekt rivlerësimi nuk është publikuar ende vendimi i arsyetuar, por mund të njiheni me vendimmarrjen rreth çështjes nëpërmjet njoftimit të vendimit.

[Vendim Nr. 40/2025 (JR) datë 15.05.2025, subjekti i rivlerësimit Blerta Marku (Çibuku) (Njoftim)](https://kpa.al/njoftim-vendimi-325/)

Psh.; në këtë link mund të aksesoni vendimin e arsyetuar të subjektit të rivlerësimit E.C. [Vendim Nr. 64/2024 (JR) datë 16.12.2024, subjekti i rivlerësimit Edlira Cufi](https://kpa.al/wp-content/uploads/2025/04/Vendim_Edlira_Cufi_anonimizuar.pdf" \o "https://kpa.al/wp-content/uploads/2025/04/Vendim_Edlira_Cufi_anonimizuar.pdf" \t "_blank)

Në këtë mënyrë, mund të njiheni me përmbajtjen e çdo vendimi të marrë nga Kolegji.

Lidhur me çështjet e regjistruara në Kolegj sipas viteve, mund të vizitoni faqen e Kolegjit në linkun e mëposhtëm:

<https://kpa.al/juridiksion-rivleresimi-sipas-viteve/>

Psh.: në këtë link <https://kpa.al/juridiksion-rivleresimi-2024/> mund të gjeni të dhënat e çështjeve të vitit 2024, me emrat e subjekteve të rivlerësimit, objektin e çështjes, datën e regjistrimit, përbërjen e trupit gjykues, statusin e saj, seancat e zhvilluara me datat respektive etj..